Raġel li jgħix f’garaxx f’Marsaxlokk inżamm arrestat wara li wieġeb li mhux ħati li froda mara meta allegatament sarraf cekkijiet misruqin. Giuseppe Cassar ta’ 55 sena li jgħix minn fuq il-benefiċċji soċjali, caħad li huwa uża ‘chequebook’ li nsteraq lil Susanne Fenech, li ffalsifika firem u li sarraf cekkijiet misruqin. Quddiem il-Maġistrat Miriam Hayman, huwa kien akkużat ukoll li wettaq reat waqt ordni ta’ probation u li kiser il-kundizzjonijiet tal-libertà provizorja li l-istess Maġistrat tagħtu f’Lulju tas-sena l-oħra fuq każ ieħor. Huwa kien ingħata l-libertà proviżorja fuq depożitu ta’ €2,500 u garanzija personali ta’ €10,000. Cassar wieġeb mhux ħati tal-akkużi u filwaqt li baqa’ jinżamm arrestat ma talabx għall-ħelsein mill-arrest.